Ondersoek duur voort ná Vrystaat-plaasaanvalSó lyk die juwelierskissie wat tydens die aanval op 19 November 2015 op die plaas Palmietkuil in Odendaalsrus in die Vrystaat gesteel is (Foto verskaf deur die SAPD aan ANA) Die polisie in die Vrystaat het Dinsdag gesê hy het sy poging verskerp om die skuldiges vas te trek wat verantwoordelik is vir die moord op Jan Christiaan Barnard (73), op sy plaas in Odendaalsrus verlede jaar November. Maroela Media het vroeër berig Jan en sy vrou, Carmelia Elizabeth Barnard (72), is op 19 November omstreeks 20:30 in hul huis op die plaas Palmietkuil oorval. Sy vrou het die aanval oorleef. Sy het die hele aand lank gehuil totdat een van die plaasarbeiders haar die volgende dag gevind het toe hy vir werk aangemeld het, het die polisie gesê. Die werker het by die naburige Harcos-plaas hulp gaan soek, omdat hy nie ŉ selfoon gehad het nie. Die polisie van Odendaalsrus was op die toneel. Die polisie het gesê die aanvallers het waardevolle items gebuit, waaronder twee 9 mm-pistole, juwele, ŉ rooi vrouebeursie met kontant, ŉ silwer medalje waarop die voorletters JCB gegraveer is, ŉ silwer medalje van die Tweede Wêreldoorlog met ŉ Vrystaat-embleem, horlosie en ander items. Die Valke-eenheid in Welkom, onder leiding van speurdersersant Scala Vinger, het die soektog na die verdagtes verskerp.